33. ΝΟΜΟΣ υπ’ αριθ. 2039 της 5/5 Απρ. 1952 Περί τροποποιήσεως και συμπληρώσεως διατάξεων αφορωσών την Υπηρεσίαν Κρατικών Προμηθειών. Άρθρ.1.-(Κυρούται η υπ’ αριθ. 1277 της 21 Ιαν. 1951 απόφασις του Υπουργού των Οικονομικών, δι’ ης εγκρίνεται όπως μέχρι νομοθετικής ρυθμίσεως του ζητήματος των παρά τη Υπηρεσία Κρατικών Προμηθειών υπηρετούντων ημερομισθίων υπαλλήλων και υπηρετών η καταβολή των αποδοχών τούτων ενεργήται εκ της μη εισέτι εξ ολοκλήρου αποδοθείσης παγίας προκαταβολής). Άρθρ.2.-1.(Αυξάνονται αι παρά τη Υπηρεσία Κρατικών Προμηθειών οργανικαί θέσεις. Βλ. ήδη άρθρ. 3 του κατωτέρω Ν.Δ. 2564/1953). 2.Τας ούτω δημιουργουμένας θέσεις καταλαμβάνουσιν οι υπηρετούντες παρά τη Υ.Κ.Π. ημερομίσθιοι υπάλληλοι και υπηρέται και μισθοδοτηθέντες μέχρι της 30 Ιουν. 1949 εις βάρος της παρ’ αυτή συνισταμένης παγίας προκαταβολής κατόπιν προτάσεως της Υ.Κ.Π. και αποφάσει του Υπηρεσιακού Συμβουλίου της Γ.Δ.Δ.Λ. ανεξαρτήτως τυπικών προσόντων. 3.Ο μέχρι της κατά τας διατάξεις της παρ. 2 του παρόντος άρθρου καταλήψεως οργανικής θέσεως παρά τη Υπηρεσία Κρατικών Προμηθειών χρόνος υπηρεσίας παρά τη Υπηρεσία ταύτη προσμετράται δια την μισθολογικήν τούτων κατάταξιν κατά τας διατάξεις του Ν. 610/1945 εν συνδυασμώ προς τα άρθρ. 1 και 11 του Α.Ν. 1502/1950. Άρθρ.3.-1.Η Επιτροπή Κρατικών Προμηθειών ευρίσκεται εν απαρτία παρόντων (επτά) τουλάχιστον εκ των μελών αυτής εν οις απαραιτήτως ο αντιπρόσωπος της ενδιαφερομένης δια την υπό συζήτησιν προμήθειαν Υπηρεσίας. Βλ. άρθρ. 2 Ν.Δ. 2564/43. Αι αποφάσεις της Επιτροπής λαμβάνονται κατ’ απόλυτον πλειοψηφίαν των παρόντων αυτής μελών, εν ισοψηφία νικώσης της ψήφου του Προέδρου. 2.Η Επιτροπή Τροφίμων της Υ.Κ.Π. ευρίσκεται εν απαρτία παρόντων πέντε μελών αυτής, αι δε αποφάσεις αυτής λαμβάνονται κατ’ απόλυτον πλειοψηφίαν των παρόντων αυτής μελών, εν ισοψηφία νικώσης της ψήφου του Προέδρου. 3.Αι Επιτροπαί Διαιτησίας αι καταρτιζόμεναι παρά της Υ.Κ.Π. δια προμηθείας αφορώσας το Υπουργείον Εθνικής Αμύνης είναι κατά κανόνα τριμελείς, κατ’ εξαίρεσιν δε πενταμελείς και μόνον εφ’ όσον τούτο κρίνεται αναγκαίον παρά της Υ.Κ.Π. λόγω της ποσότητος ή του είδους της προμηθείας. Άρθρ.4.-1.(Προστίθεται εδάφιον γ΄ εις την παρ. 2 του άρθρ. 19 του Ν. 4010). 2.Εις περιπτώσεις απορρίψεως παρά των Επιτροπών παραλαβής του υπό παράδοσιν είδους λόγω παρεκκλίσεως από τους συμβατικούς όρους, η Ε.Κ.Π. δύναται υπό την προϋπόθεσιν συμφωνίας και του αντιπροσώπου του ενδιαφερομένου δια την προμήθειαν Υπουργείου, ν’ αποφασίζη δια πλειοψηφίας των τριών τετάρτων, των παρόντων αυτής μελών την παραλαβήν, απαγγέλλουσα ή μη την επιβολήν των κυρώσεων του άρθρ. 25 του Ν. 4010, άνευ παραπομπής της υποθέσεως εις Επιτροπήν Διαιτησίας, εφ’ όσον κατά την κρίσιν της Ε.Κ.Π. είναι προφανές ότι η παρέκκλισις δεν επηρεάζει την καταλληλότητα του είδους και δύναται τούτο να χρησιμοποιηθή παρά της Υπηρεσίας, ο δε προσδιορισμός της εκπτώσεως της τιμής είναι ευχερής. 3.Εν περιπτώσει μη παραδόσεως των υπό προμήθειαν ειδών εντός της συμβατικής προθεσμίας, δύνανται η Ε.Κ.Π. να παρατείνη τον συμβατικόν χρόνον μέχρι του 1/4 αυτού, καθορίζουσα συγχρόνως και τας επιβλητέας κυρώσεις, μετά δε την εκπνοήν και της παρατάσεως ταύτης απράκτου, κηρύσσει τον προμηθευτήν έκπτωτον. 4.Συντρεχουσών των εξαιρέσεων υπό στοιχ. ε΄, ς΄, ζ΄, η΄ και θ΄ του άρθρ. 34 του ν. ΣΙΒ΄, αι Ε.Κ.Π. μετ’ ητιολογημένας αυτών αποφάσεις, δύνανται να προβώσιν εις απ’ ευθείας αγοράν του είδους άνευ διαγωνισμού. 5.Δημόσιαι Υπηρεσίαι και Νομικά Πρόσωπα Δημοσίου ή ιδιωτικού δικαίου ων αι προμήθειαι ενεργούνται μέσω της Υ.Κ.Π. δύνανται να προμηθεύωνται τα αναγκαιούντα αυταίς είδη κατά τον εν τη παρ. 4 του παρόντος άρθρου καθοριζόμενον τρόπον, κατόπιν εξουσιοδοτήσεως των Ε.Κ.Π., εν τη οποία ρητώς και ητιολογημένως δέον ν’ αναφέρηται η άνευ διαγωνισμού προμήθεια του αιτουμένου είδους. Αι αποφάσεις των Ε.Κ.Π. περί παροχής εξουσιοδοτήσεως χρήζουσι της εγκρίσεως του Υπουργού των Οικονομικών, πλην των αφορωσών τρόφιμα, καύσιμα και είδη καθαριότητος δια τας ανάγκας Νοσοκομείων, Φυλακών και Ιδρυμάτων. Άρθρ.5.-Η προθεσμία της ισχύος του άρθρου 2 του Ν. 1719/1951 «περί διακανονισμού ανεκτελέστων συμβάσεων προμηθειών του Δημοσίου» παρατείνεται μέχρι 31ης Δεκ. 1952. Βλ. τον Ν. 1719/1951 εν τόμ. 10 σελ. 259(β). Άθρρ.6.-«Δια τον καθορισμόν της σειράς  αρχαιότητος των επί 6ω βαθμώ υπηρετούντων  εισηγητών της Υπηρεσίας Κρατικών Προμηθειών, ως    και    δια   την    απόκτησιν   προσόντων   προς Σελ. 255 Υπηρεσία Κρατικών Προμηθειών. 25.Δ.α.33 περαιτέρω προαγωγήν αυτών, η εν τω τελευταίω τούτω βαθμώ προαγωγή των λογίζεται γενομένη από της συμπληρώσεως επταετίας από της μονιμοποιήσεως παρά τη Υ.Κ.Π. εφ’ όσον κατά τον χρόνον της μονιμοποιήσεώς των εκέκτηντο πτυχίον Πανεπιστημίου». Το άρθρ. 6 αντικατεστάθη ως άνω αφ’ ης ίσχυσεν δια της παρ. 2 του άρθρ. 4 του κατωτέρω Ν.Δ. 2564/1953. 